recursal/SuperWikiNEXT-32B huggingface dataset:
**אקור הוטל ארנה** (בצרפתית: **AccorHotels Arena**), לשעבר ברסי ארנה, מוכר גם כ**היכל הספורט פריז-ברסי**, הוא מתקן רב תכליתי השוכן בשכונת ברסי, סמוך לפארק ברסי ברובע השנים-עשר של פריז, בירת צרפת. ההיכל ניתן לזיהוי בנקל בזכות הארכיטקטורה המיוחדת שלו והעובדה שהוא נבנה כפירמידה המכוסה בכל פיאותיה בדשא ירוק עד. ההיכל נקרא על שם רשת המלונות אקור.

ההיכל נפתח ב-3 בדצמבר 1984 ומשמש דרך קבע לטורניר הטניס פריז מאסטרס מהסבב העולמי (ATP) ולאירועי ספורט רבים: אגרוף, כדורסל, כדוריד, התעמלות מכשירים ועוד. תכולת האולם נעה בין 7,000 ל-17,000 מושבים, בהתאם לסוג האירוע.

אירועי ספורט
------------

פרט לטורניר הטניס השנתי המתקיים בו, אירח האולם אירועי ספורט חשובים. חודש לאחר פתיחת האולם התקיימו בו המשחקים עולמיים באתלטיקה, אליפות העולם הראשונה באתלטיקה באולם. ב-1999 נטל ההיכל חלק באליפות אירופה בכדורסל שהתקיימה בצרפת. בשנת 2000 אירח את אליפות העולם בהתעמלות.

בשנים 1991 ו-1996 אירח האולם את גמר גביע אירופה לאלופות בכדורסל, ב-2001 את פיינל פור הסופרוליג וב-2010 את פיינל פור היורוליג. בישראל זכור האולם במיוחד בשל זכייתה של קבוצת מכבי תל אביב בגביע אירופה בשנת 2001, כשאלפים מאוהדי הקבוצה נכחו באולם ופרצו למגרש עם סיומו של משחק הגמר בו ניצחה את קבוצת פנאתינייקוס אתונה.

ב-2017 אירח האולם משחקים באליפות העולם בהוקי קרח עד שלב רבע הגמר.

אירועי מוזיקה
-------------

באולם הופיעו כמה מהמוזיקאים הנודעים בעולם בהם: ג'סטין ביבר, סטינג, מדונה, מטאליקה, פיל קולינס, דפש מוד, הרולינג סטונז רד הוט צ'ילי פפרז בוב דילן ועוד

גלריה
-----

* 
* 
*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **היכל הספורט פריז-ברסי** |

* אתר האינטרנט הרשמי של אקור הוטל ארנה (בצרפתית)
* אקור הוטל ארנה, ברשת החברתית טוויטר

* אקור הוטל ארנה, סרטונים בערוץ היוטיוב

|  |  |  |
| --- | --- | --- |
| **הקודם**:**O2 וורלדברלין** | **פיינל פור היורוליגהאולם המארח** 2010 | **הבא**:**פלאו סן ז'ורדיברצלונה** |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12441906r (data)
* MusicBrainz: bda7c834-7c07-43f1-b0f5-a00c9173e432
* VIAF: 126565734
* WorldCat: viaf-126565734

 |
שגיאות פרמטריות בתבנית:מקורות   
פרמטרי חובה [ נושא ] חסרים 

**סלוּג'ר** (ברומנית: **Sluger**, או, נדיר יותר, "סולג'ר"- Sulger) היה תפקיד מנהלי ותואר היסטורי של בויאר - דרגטור - בחצרות השליטים של הנסיכויות הרומניות ולאכיה ומולדובה בימי הביניים ועד לתקופה המודרנית. הסלוג'ר עסק באספקת הבשר (ולפעמים גם הנרות ובחלוקתו בחצר ובצבא. 
הסלוגר דאג גם אספקת המזון לשליחים הרשמיים הטורקים או הטטרים 
הסלוג'ר הראשי נשאר "ול סלוג'ר" או "מארה סלוג'ר", כלומר "הסלוג' הגדול".
התפקיד דמה בערך לזה של ה Intendant או Master of the larder. מקור המילה "סלוג'ר" הוא במילה הסלאבית "סלוז'אר" שמשמעותה "משרת, שרת"
לפי סקריבן (1939) הסלוג'ר הגדול נמנה עם שמונת הבויראים שהרכיבו את מועצת הנסיכות- הדיוואן, והוא ישב בין הסרדאר ובין הז'יטניצ'ר. 

בוולאכיה הסלוג'ר הגדול היה צריך להביא בשר, ביוחד בשר בקר לחצר השליט. האזכור הראשון של התפקיד בוולאכיה הוא מ-7 בנובמבר 1480. במולדובה תועד התפקיד לראשונה ב-13 ביוני 1456.
המילה "סולג'יו" משמעותה ברומנית המס על שחיטת פרות או כבשים, לפי מקורות מסוימים הסלוג'ר היה אחראי גם על גביית מס זה.
פרט לסלוג'ר הגדול היו קיימים גם תארים נמוכים יותר: סלוג'ר בדרגה שנייה וסלוג'ר בדרגה שלישית
אחרי 1738 התואר נשאר סמלי בלבד.
אחרי הנהגת התקנון האורגני במאה ה-19 המילה "סלוג'ר" תאמה דגאות "סגן" או סגן משנה".

מקורות אחרים
------------

Mihai Ţipău *Domnii fanarioţi în Ţările Române*, Mică Enciclopedie, Editura Omonia, Bucureşti 2008

קישורים חיצוניים
----------------

* dexonline מילון מוסבר של השפה הרומנית ברשת 2013-2004
* צוות מאוניברסיטת א.י.קוזה ביאשי-מילון מוסבר של השפה הרומנית DexX 2008

Eugenia Dima, Doina Cobeţ, Laura Manea, Elena Dănilă, Luminiţa Botoşineanu (Universitatea 
Al. I. Cuza" din Iaşi) Gabriela E Dima, Andrei Dănilă DexX 2008

הערות שוליים
------------

1. ↑  dexonline
2. ↑  dexx.ro
3. ↑
**ועדת הסמל והדגל** הייתה ועדה של מועצת המדינה הזמנית, בראשותה של בבה אידלסון, שתפקידה היה לבחור דגל וסמל למדינת ישראל. 

הוועדה הוקמה ב-19 ביולי 1948, כחודשיים לאחר הכרזת העצמאות. בין חבריה היו נציגים מכל קצוות הקשת הפוליטית, ובהם אריה אלטמן, יזהר הררי, זרח ורהפטיג, סעדיה כובשי, מאיר דוד לוינשטיין, בנימין מינץ, אהרן ציזלינג, פנחס רוזן, צבי לוריא, דוד רמז, חיים משה שפירא ומשה שרת.

ב-28 ביולי התכנסה הוועדה לראשונה. כבר באותה הישיבה נתקבלה ההחלטה לגבי הדגל, ולפיה דגל התנועה הציונית יהיה לדגל המדינה. לגבי סמל המדינה, החליטה הוועדה כי הוא יכלול מנורה ושבעה כוכבים. בתוך כך, החליטה הוועדה גם למנות ועדה מקצועית שתרכז הצעות ותעביר לה את המלצותיה. בראש הוועדה המקצועית עמד האדריכל אבא אלחנני, והיו חברים בה גם אלעזר ליפא סוקניק, לאופולד קרקואר וראובן רובין.

ב-21 בספטמבר התכנסה הוועדה המקצועית לדון בהצעות שהועברו לה, וב-28 בספטמבר דנה בהן ועדת הסמל והדגל. הוועדה לא שינתה את החלטותיה המקוריות בעניין הדגל והסמל, אך החליטה כי המנורה שבסמל תעוטר בשופר ובכפות תמרים. החלטות ועדת הסמל והדגל הובאו לאישורה של מועצת המדינה הזמנית ב-28 באוקטובר, וזו אישרה את הדגל, אך הורתה לוועדה להביא בפניה הצעה חדשה לסמל.

ב-12 בנובמבר התכנסה הוועדה פעם נוספת, והחליטה לפרסם בעיתונות בקשה לקבלת הצעות נוספות, הפעם ללא הנחיות מפורשות. 131 מתושבי המדינה נענו לבקשה, והגישו 23 הצעות, מרביתן כללו את המנורה אף שהדבר לא היווה עוד תנאי. ב-28 בדצמבר צמצמה הוועדה את ההצעות לשלוש: ההצעה הקודמת, הצעה הכוללת מנורה על רקע מגן דוד ושבעה כוכבים, כשלצידיהם אריה וצבי, והצעה שלישית, הצעתם של האחים שמיר, שכללה מנורה ולצדיה עלי זית. הוועדה החליטה להוסיף להצעתם את הכיתוב "ישראל" תחת המנורה, וב-10 בינואר 1949 החליטה להביא בפני מועצת המדינה הזמנית את ההצעה הזו בלבד. ב-10 בפברואר אישרה מועצת המדינה הזמנית את ההצעה, וועדת הסמל והדגל סיימה את תפקידה.

קישורים חיצוניים
----------------

* פרוטוקול מועצת המדינה הזמנית מיום 10 בפברואר 1949
פירוש נוסף ערך זה עוסק במותג בריטי של סרט דביק. אם התכוונתם למושג כולל יותר, ראו סרט דביק.אריזה ישנה של סקוטשטייפ עשוי מצלופן
מתקן סרט דבק מבית Tesa SE
**סלוטייפ** הוא מותג בריטי של סרט דביק שקוף, שעם השנים הפך לשם גנרי. הסרט מהווה ציוד משרדי תקני ומשמש להדבקה, איחוד, איטום ותיקון. סרט דומה יוצר בארצות הברית תחת המותג סקוטש על ידי חברת Minnesota Mining and Manufacturing company (היום 3M) ומכונה סקוטשטייפ.

מטבע הלשון "סלוטייפ" שהוא שילוב של המילים צלולוזה וטייפ - סרט, הומצא בשנת 1937 על ידי קולין קינינמנת' וג'ורג' גריי. הם הכינו את המוצר על ידי שילוב שרף גומי וסרט צלופן בשיטה המבוססת על פטנט צרפתי, סרט ההדבקה יוצר במקור בדרום לונדון. משנות ה-60 ועד לשנות ה-80, חברת "סלוטייפ" הייתה חלק מקבוצת Dickinson Robinson, תאגיד בריטי לנייר ואריזה. ב-2002 היא נקנתה על ידי Henkel Consumer Adhesives. כיום המותג סלוטייפ כולל מגוון סוגים של סרטי הדבקה. סלוטייפ הוא המותג המוביל לסרט הדבקה שקוף באיים הבריטיים ניו זילנד ודרום אפריקה.

ראו גם
------

* נייר דבק
* סרט בידוד

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סלוטיפ** |
| ויקישיתוף תמונות ומדיה בוויקישיתוף: **סלוטייפ** |

* 

* אתר האינטרנט הרשמי של סלוטייפ

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0605 0033
* VIAF: 169678940
* WorldCat: viaf-169678940

 |
**קריפטולוקר** (**CryptoLocker**) היא תוכנת כופר המופצת כסוס טרויאני. התוכנה מצפינה קבצים על גבי המחשב המותקף כך שהמשתמש החוקי לא יכול להשתמש בהם יותר. התוקף, במקביל, מציג הודעה למשתמש החוקי ולפיה הוא יוכל לפענח את ההצפנה רק אם ישלם דמי סחיטה לתוקף, בדרך כלל, באמצעות מערכת ביטקוין. כאשר הנוזקה נכנסת לפעולה היא מצפינה קבצים מסוימים במחשב המותקף באמצעות הצפנת RSA, באמצעות מפתחות פומביים, כאשר המפתח הפרטי נשמר אך ורק על שרתי התוקף.

תיאור כללי
----------

תוכנת קריפטולוקר התגלתה לראשונה בספטמבר 2013, על ידי חוקרי האבטחה של חברת Dell. הנוזקה מתפשטת באמצעות קבצים המצורפים לדואר אלקטרוני או על ידי ניצול בוטנט קיים. לאחר הפעלת הקובץ, מתבצעת הצפנה של קבצים מסוימים שאמורים להיות בעלי ערך רב למשתמש. בשלב הבא, מוצגת הודעה למשתמש ולפיה הוא יוכל לקבל את המפתח שמאפשר לפתוח את ההצפנה, רק אם ישלם לתוקף סכום מסוים, עד לתאריך מסוים שבו האולטימטום יפוג. בדרך כלל, שיטת התשלום היא באמצעות ביטקוין או על ידי וואוצ'ר משולם מראש. את הנוזקה עצמו ניתן להסיר בקלות יחסית, אבל את הקבצים שנחסמו באמצעות הצפנה אי אפשר לקרוא יותר.

האיום של תקיפת קריפטולוקר, במידה מסוימת, הוסר מרחבי האינטרנט, במסגרת "מבצע תובר". במסגרת המבצע הורדה רשת "גיים אובר זאוס" מהאינטרנט. במהלך זה, נמצא גם הקובץ המכיל את מפתחות ההצפנה הפרטיים ששימשו את כותבי קריפטולוקר, ונבנה כלי המאפשר לשחזר קבצים שהוצפנו. חוקרים מעריכים כי הסכום הכולל שנסחט באמצעי זה הוא מעל שלושה מיליון דולר.

מאז הגרסה הראשונה של קריפטולוקר אותרו כמה גרסאות נוספות שלחלקן אף הודבק אותו השם.

לפי חוקרי סימנטק כ-3% מאוכלוסיית הנתקפים אכן שילמו כדי לקבל את היכולת לפתוח חזרה את הקבצים שלהם.

קישורים חיצוניים
----------------

* אמיתי זיו, סיוט הכופר: "שלמו - או שנשמיד לכם את המחשב", באתר TheMarker‏, 3 במרץ 2016

הערות שוליים
------------

1. ↑  פרסום של חוקרי DELL
2. ↑  דו"ח של משרד המשפטים האמריקאי
3. ↑  דו"ח של ה-BBC לגבי הכלי שמאפשר לפתוח חזרה את ההצפנה
**ולדימיר סטפנוביץ' פרודיבוס** (באוקראינית: **Володимир Степанович Продивус**; נולד ב-8 בדצמבר 1962) הוא איש עסקים, עסקן ספורט, פילנתרופ, ופוליטיקאי אוקראיני. נשיא פדרציית האגרוף של אוקראינה. סגן נשיא איגוד האגרוף הבין-לאומי. חבר הראדה העליונה של אוקראינה של הכינוס השביעי ממפלגת האזורים. בתקשורת האוקראינית לא פעם הציגו אותו כדמות ידועה מעולם הפשע.

ביוגרפיה
--------

פרודיבוס נולד ב-8 בדצמבר 1962 בקזחסטן במשפחה של כורה. את ילדותו ונעוריו בילה בכפר סוסונקה, במחוז ויניצה שבאוקראינה. בגיל צעיר נותר ללא אב.

בצעירותו, הוא החל להתעניין ברצינות באגרוף. אלוף פעמיים של אוקראינה הסובייטית, מדליסט ארד של גביע ברית המועצות באגרוף.

לאחר קריסת ברית המועצות, הוא החל להקים חברת אחזקות משלו, שנקראה מאוחר יותר תאגיד "פרמייר פיננס". נכון להיום, כולל התאגיד כ-30 מפעלים בתעשיית הפרמצבטיקה, המסחר והמזון. הוא גם הפך לבעל מניות של החברה הגדולה ביותר לבניית גשרים באוקראינה "מוסטבוד" (אנ') ונבחר ליו"ר הדירקטוריון של החברה.

בשנת 1989 פרודיבוס נידון ל-3 שנים, ריצה את עונשו במושבה SHIK-66 בשוסטקה.

הוא היה חבר בפרלמנט האוקראיני מטעם מפלגת האזורים ועזב אותה במהלך פברואר 2014.

קישורים חיצוניים
----------------

* ולדימיר פרודיבוס, ברשת החברתית פייסבוק
* ולדימיר פרודיבוס, ברשת החברתית אינסטגרם

הערות שוליים
------------

1. ↑
2. ↑  Владимир Продивус - биография, образование, семья, карьера, компромат, MY.UA (ברוסית)
3. ↑  Владимир Продивус: биография и досье, компромат, znaj.ua, ‏2020-09-07 (ברוסית)
4. ↑
**רכס פאבי** או **מצוק פאבי** או **כף פאבי** או **האי פאבי** (באנגלית: **Pavie Ridge** או, בצרפתית: **Cap Pavie** (מילולית: לשון היבשה פאבי) או **Île Pavie** (מילולית: האי פאבי)) הוא רכס סלעי או מצוק סלעי המהווה את קצהו הדרום מזרחי של הדום הקרח ברטרנד, בארץ גרהאם שבאנטארקטיקה. 

גובהו של הרכס 500 מטרים מעל פני הים. 

הרכס משתרע לכיוון דרום - מערב בין קרחון מרטין ומפרצון מוריין.

היסטוריה
--------

### גילוי ומיפוי הרכס

האזור התגלה על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו, אשר סבר כי מדובר באי, וקרא לו "האי פאבי" ("Île Pavie") בשנת 1909.

האזור מופה ממרחק, על ידי מוריס בונגראן (Maurice Bongrain), סוקר של המשלחת הצרפתית.

האזור נסקר, בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל, אשר לא הבינה כי מדובר באותו אתר שגילה שארקו. 

האזור נסקר שוב על ידי סקר שטחי חסות איי פוקלנד, בשנת 1948, אשר זיהו כי ה"אי" שגילה שארקו הוא מצוק רד רוק, והשם שנתן שארקו לאי, ניתן לרכס פאבי הסמוך.

### מקור השם

שארקו קרא לאי על שמו של אוגוסט ג'. מ. פאבי (Auguste J. M. Pavie), דיפלומט צרפתי ומגלה ארצות.

ראו גם
------

* מצוק רד רוק

קישורים חיצוניים
----------------

* רכס פאבי באתר הסקר הגאולוגי של ארצות הברית
* רכס פאבי באתר הגאזט האנטארקטי של ממשלת אוסטרליה
* רכס פאבי באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי עדכני ברכס פאבי
	+ תחזית מזג אוויר עדכנית ארוכת טווח עבור רכס פאבי
	+ נתוני מזג אוויר היסטוריים עבור רכס פאבי

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7 8  מידע גאוגרפי והיסטורי
**ולדימיר קוזלובסקי** (ברוסית: **Владимир Козловский**; ‏ 1867–1930) היה צייר אימפרסיוניסטי רוסי.

ביוגרפיה
--------

בגיל 13 שנים, ולדימיר קוזלובסקי נכנס לבית הספר לציור, פיסול ואדריכלות במוסקבה, שם למד אצל קונסטנטין קורובין ויצחק לויתן. התפתחותו המקצועית הושפעה במידה רבה מחבריו כמו גם ממוריו, אלכסיי סאווראסוב, וסילי פולנוב ו-וסילי פרוב. לאחר סיום לימודיו ב-1887, ולדימיר חזר לקייב ועד מהרה התקבל על ידי החברה האימפריאלית של קייב לעידוד האמנויות (1890 - 1896). ציוריו המוקדמים של קוזלובסקי זכו בשנים אלו בפרסים רבים בקייב ובמוסקבה, ביניהם "מנזר שקט" (1892), "בית מתוק" (1893), "צהריים" (1894) ו"יער אורנים" (1895).

בתחילת המאה ה-20 הפך קוזלובסקי לאחד האימפרסיוניסטים הרוסים, והצטרף לתנועת האמנות ההולכת וגדלה במדינה. בציוריו חיבר ולדימיר את מסורות ציורי הנוף של מורו, וסילי פולנוב, עם סצנות ז'אנר של וסילי פרוב, המתארות בצורה חיה את החיים הפשוטים של האיכרים האוקראינים. בשנת 1915, ולדימיר קוזלובסקי היה חבר מייסד של אגודת האמנים בקייב (1914–1919) ושימש כמזכירה של חברה זו במשך 5 שנים. ציוריו הוצגו ברחבי האימפריה הרוסית, כולל מוסקבה, סנט פטרסבורג, קייב, אודסה, חרקוב, ז'יטומיר וערים נוספות. כמה מיצירותיו המפורסמות ביותר, כגון "חורף", "אביב", "הדרך לז'יטומיר", "בריכה", "בנהר", "דייגים" פורסמו כגלויות.

לאחר המהפכה הרוסית של 1917, ציירים רבים נאלצו לעזוב את הארץ. האידאולוגיה הקומוניסטית החדשה הייתה עוינת במיוחד לתנועת האמנות האימפרסיוניסטית ה"בורגנית", שנחשבה כבלתי תואמת את הערכים הקומוניסטיים. ולדימיר קוזלובסקי נשאר בקייב והחל לעבוד כמאייר של ספרי ילדים, ושיתף פעולה עם אותן הוצאות לאור שקודם לכן פרסמו את ציוריו.

ולדימיר קוזלובסקי נפטר בשנת 1930, ונקבר בבית הקברות הישן של באיקוב בקייב.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ולדימיר קוזלובסקי** בוויקישיתוף

הערות שוליים
------------

1. ↑  "Russian State Archive of Literature and Arts"
2. ↑  "Vladimir Ivanovich Kozlovsky. Biography and Artworks"
3. ↑  "Korners Auction House"
4. ↑  "Postcards by Vladimir Kozlovsky"
5. ↑  "Children's book illustrated by Kozlovsky"

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ולדימיר קוזלובסקי"**.
פארק גורן - חניון המצפור
**פארק גורן** הוא פארק בשטח של כ-2000 דונם בגליל העליון בקרבת מושב גורן וקיבוץ אילון.

האתרים בפארק
------------

הפארק צופה בערוץ התלול של נחל כזיב ומבצר המונפור, בו ניתן לצפות ממצפור המונפורט. בשטח הפארק שבילי הליכה רבים בדרגות קושי שונות, ומגוון מסלולי טיול משולטים. הפארק משמש גם כיציאת נקודה נוחה לטיולים בנחל כזיב ובסביבתו. הפארק פופולרי במיוחד לבילוי בחיק הטבע בשל פינות החמד הרבות שבו, שולחנות הפיקניק ומתקני השתייה הפזורים בשטחו. כמו כן נמצא בפארק חניון לילה המאפשר לינת שטח.

בשטח הפארק ליד חניון "עין זיתים" נמצא מצד עין טמיר, שרידי מצודה מתקופת הברונזה התיכונה.

הצמחייה בפארק
-------------

הפארק נמצא בלבו של חורש טבעי, המשתרע על פני יותר מ–30 אלף דונם. העץ השולט כחורש הוא אלון מצוי, ומצויים בו עצים רבים אחרים כגון ער אציל, אלון התולע, קטלב מצוי, אשחר ארצישראלי ואלה ארצישראלית. בחורף ובאביב פורחים בחורש שלל פרחים כגון כלנית, רקפת, איריס וסחלב מצויר הנדיר בארץ.

תחזוקה והגעה אל הפארק
---------------------

הפארק הוכשר ומתוחזק על ידי קק"ל. תחזוקתו כוללת את גיזום הצמחייה, תחזוקת מתקני שתייה, שירותים ושולחנות פיקניק, שילוט והסדרת מסלולי הטיולים. ניתן להגיע אל הפארק מכביש הצפון (כביש מס' 899) בפניה דרומה סמוך למושב גורן. גישה נוספת לפארק אפשרית גם מכביש הנוף הצר היוצא ממוצב עבדון ונכנס לפארק ליד מצפור מונפורט. הכניסה לפארק חופשית כל השנה.

אתרים בקרבת הפארק
-----------------

ניתן להגיע מן הפארק לערוץ נחל שרך הסמוך, חורבת דנעילה ולחורבת גליל. במרחק קילומטרים ספורים מן הפארק נמצאים מערת קשת, יער חניתה, מבצר יחיעם, וחניון השיירה.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **פארק גורן** |
| ויקישיתוף תמונות ומדיה בוויקישיתוף: **פארק גורן** |

* 

* אתר האינטרנט הרשמי של פארק גורן
* אתר למנויים בלבד משה גלעד, חלפתי על פני המקום המיוחד הזה בלי להבחין בו, באתר הארץ, 9 ביוני 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012281131605171

 |
**אריאנה וושינגטון** (באנגלית: **Ariana Washington**; נולדה ב-27 באוגוסט 1996) היא אתלטית אמריקאית, הייתה חברה בקבוצה האמריקאית שזכתה באליפות העולם בריצת שליחות 100X4 מטר ב-2017.

ביוגרפיה
--------

אריאנה וושינגטון נולדה בסיגנל חיל שבקליפורניה. היא התחילה להתאמן בגיל צעיר. בהיותה סטודנטית באוניברסיטת אורגון היא זכתה בתחרויות ריצה ל-100 ו-200 מ' של NCAA.

בשנת 2014 אריאנה וושינגטון ביחד עם קיילין ויטני הייתה חלק מקבוצת שליחות 4\*100 שזכתה באליפות העולם לנוער. באליפות העולם באתלטיקה 2017 היא זכתה במדליית זהב בריצת שליחות של 4\*100 מ' (השתתפה בריצות מוקדמות אך לא בגמר). היא נכללה במשלחת של ארצות הברית לאולימפיאדת ריו דה ז'ניירו אך בסופו של דבר לא שובצה לריצה.

קישורים חיצוניים
----------------

ויקישיתוף מדיה וקבצים בנושא **אריאנה וושינגטון** בוויקישיתוף
* אריאנה וושינגטון, ברשת החברתית טוויטר
* אריאנה וושינגטון, באתר התאחדות האתלטיקה הבין-לאומית
* אריאנה וושינגטון, באתר Track and Field (נשים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 267581

 |
**ויליאם (ביל) גריפית וילסון** (26 בנובמבר 1895 - 24 בינואר 1971), הידוע גם בשם ביל וילסון או ביל דבליו, היה יוצר שיטת שנים עשר הצעדים להחלמה מהתמכרות, וממייסדי אלכוהוליסטים אנונימיים, ארגון בינלאומי עם יותר משני מיליון חברים. בעקבות מסורת 12 של AA הדורשת אנונימיות מחברי הקבוצות, וילסון ידוע בכינויו "**ביל W**". 

פיכחון הקבע של וילסון החל מ-11 בדצמבר 1934. וילסון מת מדלקת ריאות בשנת 1971. בשנת 1999 בחר בו המגזין "טיים" כאחד מ-100 האנשים המשפיעים ביותר על המאה ה-20.

נישואים, עבודה, ואלכוהוליזם
---------------------------

וילסון נישא ללויס ב -24 בינואר 1918, ממש לפני שיצא לשרת במלחמת העולם הראשונה בתור סגן בארטילריית החופים. לאחר שירותו הצבאי, וילסון חזר לגור עם אשתו בניו יורק. הוא לא הצליח לסיים את לימודיו בבית ספר למשפטים, כי הוא היה שיכור מכדי להשקיע בלימודיו. הוא הפך לספסר מניות ונסע ברחבי ארצות הברית עם אשתו, כדי לבצע הערכת חברות עבור משקיעים פוטנציאליים. עם זאת, שתייתו הכרונית עשתה את העסקים לבלתי אפשריים והרסה את המוניטין שלו.

תוכנית רוחנית להתאוששות
-----------------------

בנובמבר 1934 ביקר את ביל חבר אלכוהוליסט ותיק בשם אבי. וילסון נדהם לגלות כי אבי היה פיכח במשך כמה שבועות תחת הדרכתה של קבוצת אוקספורד. ביל השתתף מעט בקבוצה, אך זמן קצר לאחר מכן, הוא שוב אושפז בבית החולים כדי להתאושש מהתקף שתייה. במשך שהייתו בביה"ח, על פי דבריו, הוא חוה חויה רוחנית. ביל תיאר את חוויותיו לרופאו ד"ר סילקוורט שאמר לו, "משהו קרה לך שאני לא מבין. אבל מוטב להיאחז בו".

ביל הצטרף לקבוצת אוקספורד וניסה לעזור לאלכוהוליסטים אחרים, אבל הצליח רק בשמירה על הפכחות שלו. במהלך נסיעת עסקים לאקרון, אוהיו, וילסון התפתה לשתות שוב והגיע למסקנה שכדי להישאר פיכח הוא זקוק לעזור לאלכוהוליסט אחר. הוא התקשר לכומר מקומי שהפנה אותו לד"ר בוב סמית. ביל שיתף את סמית בתיאור החלמתו, מה שהוביל את סמית גם כן לפיכחות. לאחר מכן ביל ובוב החלו לעבוד עם אלכוהוליסטים אחרים. ופתחו את קבוצת אלכוהוליסטים אנונימיים הראשונה.

בשנת 1938, לאחר ש-100 אלכוהוליסטים באקרון וניו יורק התפכחו בצורה רצינית, ביל הוציא ספר. הספר קיבל את התואר אלכוהוליסטים אנונימיים, וכלל את רשימת הפעילויות להחלמה ולעזרה רוחנית אשר כונתה שנים עשר הצעדים. מאוחר יותר וילסון גם כתב את 12 המסורות, סדרה של הנחיות רוחניות כדי להבטיח את ההישרדות של קבוצות AA.

בתרבות
------

ב-1989 יצא הסרט "שמי הוא ביל", בכיכובם של ג'יימס וודס, בתפקיד ביל, וג'יימס גארנר בתפקיד ד"ר בוב. הסרט מתאר את סיפור החלמתו של ביל והקמת AA.

קישורים חיצוניים
----------------

* ביל W, באתר "Find a Grave" (באנגלית)

הערות שוליים
------------

1. ↑  מסורת 12 - אנונימיות היא הבסיס הרוחני לכל מסורותינו, להזכירנו תמיד להעמיד עקרונות לפני האישיות.
2. ↑  Cheever, 2004, p 91.
3. ↑  הספר הגדול, הוצאה פנימית של AA, עמ' 16

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504071005171
* BIBSYS: 1001584
* BNE: XX1186739
* BnF: cb17008813m (data)
* GND: 109140079
* ISNI: 0000 0000 8099 7226
* LCCN: n50023083
* LNB: 000174526
* MusicBrainz: da3e7395-a968-4878-9c5d-5208ceb887d3
* NDL: 01000737
* NKC: mzk2015880212
* NLA: 35585322
* NTA: 072108274
* SNAC: w6gf84vj
* Trove: 1004420
* VIAF: 20241862
* WorldCat: lccn-n50023083

 |
**פרארי 488** היא מכונית ספורט מבית פרארי שהושקה בשנת 2015 על מנת להחליף את הפרארי 458 איטליה. 

המכונית מונעת על ידי מנוע בנפח 3.9 ליטר בתצורת V8 מוגדש כפול (*twin-turbocharged*). מנוע זה קטן בנפחו אך בעל ביצועים חזקים יותר ממנועים קודמים של קודמותיה.

נתונים טכניים
-------------

488GTB בתערוכת האוטומוטור 2017
ל-488 מנוע 3904 סמ"ק בתצורת V8 המספק 661 כוחות סוס ב-8,000 סל"ד ובעל מומנט מרבי של 75.5 קג"מ ב-8,000 סל"ד. 
המנוע מוגדש על ידי 2 מגדשים מקביליים של חברת IHI/Honeywell ביחד עם 2 כונסי אוויר נפרדים. התוצאה היא מנוע המפיק 169.4 כ"ס לליטר ובעל מומנט של 19.9 קג"מ לליטר, שניהם שיאים עבור מכונית פרארי.

המכונית מגיעה עם תיבת הילוכים כפולת מצמד חצי אוטומטית בעלת 7 מהירויות המבוססת על תיבת ההילוכים של הפרארי 458 איטליה.

גרסאות
------

### GTB 488

הגרסה הראשונה של ה-488 שהוצגה הייתה ה-488 GTB, היורשת של ה-458 איטליה. גרסה זו היא ברלינטה (קופה) בעלת 2 מושבים. הדגם הושק ב-3 בפברואר 2015.

פרארי טוענת שהביצועים של הדגם הזה הם: 0 ל-100 קמ"ש ב-3.0 שניות, 0 ל-200 קמ"ש ב-8.3 שניות ומהירות מרבית של 330 קמ"ש.

### 488 ספיידר

ה-488 ספיידר היא דגם קבריולה בעלת 2 מושבים עם גג קשיח מתקפל, בדומה ל-458 ספיידר אותה היא מחליפה. ההשקה של המכונית הייתה בתערוכת הרכב בפרנקפורט בספטמבר 2015. 

הספיידר כבדה יותר ב-50 ק"ג מאחותה הסגורה (ה-GTB) וקלה יותר ב-10 ק"ג מה-458 ספיידר. למכונית אותו מנוע כמו של ה-GTB והיא בעלת ביצועים דומים לה: 0 ל-100 קמ"ש ב-3.0 שניות, 0 ל-200 קמ"ש ב-8.7 שניות ומהירות מרבית של 325 קמ"ש.

### 488 פיסטה

 ערך מורחב – **פרארי 488 פיסטה**  

המחליפה של גרסת הספאצילה (458). בעלת מנוע V8 המפיק 711 כ"ס, משקלה קטן ב-90 ק"ג מה-488 המקורית.

### 488 GTE ו-GT3

גרסאות המירוץ של ה-488 הן המחליפות של ה-458 GTC ו-GT3 בהתאמה. השלדה שלהן יותר אגרסיבית ביחס ל-458 וזאת הודות לתקנות חדשות שנכנסו במרוצי ה-GTE ו-GT3 בשנת 2016. המנוע שלהן זהה לזה של ה-GTB, 3.9 ליטר בתצורת V8.

ראו גם
------

פרארי J50- מכוניות ספורט רודסטר המבוססת על הפרארי 488, יוצרה בסוף שנת 2016. הייצור הוגבל ל-10 יחידות.

קישורים חיצוניים
----------------

ויקישיתוף מדיה וקבצים בנושא **פרארי 488** בוויקישיתוף
* 

* אתר האינטרנט הרשמי של פרארי 488

* רועי צוקרמן, פרארי 488 GTB, באתר ynet, 02 בפברואר 2015
* רועי צוקרמן, פרארי 488 נחתה בישראל, באתר ynet, 03 בינואר 2016
* ניר בן טובים‏, פרארי חדשה נולדה: 488 GTB, באתר וואלה!‏, 04 בפברואר 2015
* קובי ליאני‏, חלום באיטלקית: פרארי 488 GTB בישראל, באתר וואלה!‏, 13 בינואר 2016

| פרארי |
| --- |
| אישיים | אנצו פרארי - מייסד החברה • ג'ון אלקן יו"ר ומנכ"ל החברה הנוכחי • פיירו פרארי - סגן היו"ר (בנו של אנצו פרארי) • פלאביו מאנזוני (המעצב הראשי) |  |
| כלי רכב נוכחיים | פרארי 812 סופרפאסט • פרארי פורטופינו • פרארי מונזה SP • פרארי F8 טריבוטו • פרארי SF90 סטרדלה • פרארי רומא • פרארי 296 GTB • פרארי דייטונה SP3 |
| פארקים | פרארי וורלד • פרארי לנד |
| מוזיאונים | מוזיאון פרארי • מוזיאון קאסה אנצו פרארי |
| מפעלים | מפעל פרארי במרנלו |
| מרוצים | פיוראנו (מסלול מרוצים) • סקודריה פרארי • אקדמיית פרארי לנהגים |
| מנועי פרארי | V6 F1 טורבו • F163 • F160 • F154 • F140 |
| שונות | פרארי התאמה אישית • פרארי אן. וי - חברת החזקות המחזיקה בבעלות פרארי |
| ויקישיתוף מדיה וקבצים בנושא **פרארי** בוויקישיתוף  אתר האינטרנט הרשמי של פראריקטגוריה:פרארי |
**הצעירים** (באנגלית: **The Young Ones**, בארצות הברית: **!Wonderful to Be Young**) הוא סרט קומדיה מוזיקלית משנת 1961 בבימויו של סידני ג'. פיורי, עם קליף ריצ'רד, רוברט מורלי וקרול גריי בתפקידים הראשיים.

זה סרטו המוזיקלי הגדול הראשון של של קליף ריצ'רד והוא הצליח מאוד בבריטניה אחריו היו הסרטים "חופשת קיץ" (1963), "חיים נפלאים" (1964) ו-"Finders Keepers"‏ (1966). בכולם הופיע עם חברי להקת הצלליות.

קולה של קרול גריי מדובב על ידי הזמרת גרזינה פריים (Grazina Frame).

בסרט יש שירים וקטעי ריקוד רבים. השיר "The Young Ones" הגיע מיד למקום הראשון במצעד הסינגלים הבריטי, שהה במקום הראשון במשך שישה שבועות והיה במצעד במשך עשרים שבועות.

העלילה היא על קבוצת צעירים שמפעילים מועדון בו הם מבלים, שרים ורוקדים. טייקון נדל"ן רכש את המקום ורוצה להרסו כדי לבנות שם מגדל משרדים.

תקציר העלילה
------------

ניקי (קליף ריצ'רד) וחבריו, מפעילים מועדון צעירים בוסט אנד בלונדון לשם מגיעים צעירים כדי לבלות, לשמוע מוזיקה, לשיר ולרקוד. המיליונר המילטון בלאק (רוברט מורלי), רכש את השטח מסביב למועדון ועומד להרוס את המועדון ולבנות שם מגדל משרדים. הצעירים מטכסים עצה איך להתנגד לכך. הם אינם יודעים שניקי הוא בנו של המילטון והמילטון אינו יודע שניקי פעיל במועדון הצעירים.

ניקי מופיע במועדון בשירה בליווי מתופף ושלושה נגני גיטרות חשמליות (הצלליות). חברתו הצמודה היא טוני (קרול קרייג). למקום מגיעה זמרת מפורסמת יותר וחושנית בשם דורינה מורל (סוניה קורדו) והיא מחליפה את טוני בשיר "שעורים באהבה" למורת רוחה של טוני.

הצעירים מחליטים להעלות מופע כדי לחדש את חוזה השכירות שלהם. הם שוכרים אולם ומתחילים בחזרות אך המילטון רוכש את האולם ומסלק אותם. הם מצליחים למצוא אולם נטוש נוסף ומתחילים שוב בחזרות אך גם אותו רוכש המילטון ועומד לסלק אותם.

ברוב יאוש הם מצליחים להפעיל תחנת טלוויזיה פירטית ומשדרים שיר של ניקי עם פרסומת על המופע.

ביום המופע האולם מלא בעיקר בצעירים וצעירות. המילטון מגיע כדי להפסיק את המופע אבל חבריו של ניקי עוצרים אותו עד שמגיע ניקי ומודיע להם שהוא בנו.

ניקי מופיע במספר שירים במופע והקהל יוצא מגדרו. גם המילטון רואה שבנו כשרוני ומבטיח לצעירים לבנות להם מועדון חדש.

צוות השחקנים
------------

| שם השחקן/ית | שם הדמות | הערות |
| --- | --- | --- |
| קליף ריצ'רד | ניקי |  |
| רוברט מורלי |  |  |
| קרול גריי | טוני | חברתו של ניקי |
| הצלליות |  | בתפקיד עצמם |
| מלווין הייס | ג'ימי |  |
| טדי גרין | כריס |  |
| אנט רוברטסון | ברברה |  |
| סוניה קורדו | דורינה מורל | זמרת |

קישורים חיצוניים
----------------

* "הצעירים", במסד הנתונים הקולנועיים IMDb (באנגלית)
* "הצעירים", באתר AllMovie (באנגלית)
* "הצעירים", באתר Rotten Tomatoes (באנגלית)
* "הצעירים", באתר אידיבי
* "הצעירים", במסד הנתונים הקולנועיים KinoPoisk (ברוסית)
* קדימון לצעירים 1961 באתר יוטיוב
* הצעירים, באתר TCM
* שיר הצעירים, באתר יוטיוב
* The Savage, אתר יוטיוב
* כשנערה בזרועותיך, באתר יוטיוב
* We Say Yeah באתר יוטיוב
* Nothing's Impossible, באתר יוטיוב
* Lesson in Love, באתר יוטיוב
**קריסת המרכז המסחרי בריגה בשנת 2013** הוא אסון המוני שהתרחש בעיר ריגה בשנת 2013, והוביל למותם של עשרות ולהתפטרותו של ראש ממשלת לטביה.

פרטי האירוע
-----------

ב-21 בנובמבר 2013, בשעה 17:41 (לפי השעון המקומי) קרס גג בנין מרכז מסחרי במערב ריגה, בירת לטביה. באסון נהרגו 54 בני אדם, מתוכם שלשה עובדי כוחות ההצלה. 55 נוספים נפצעו, ונזקקו לטיפול רפואי. זהו האסון החמור ביותר שאירע בלטביה, מאז טביעת האונייה "מייקובסקי" בשנת 1950.

לאחר האסון טען נשיא לטביה אנדריס ברזינש כי שחיתות שלטונית היא שאפשרה את כשלי הבנייה בפרויקט, וכי על האחראים ליתן את הדין. האשמות הובילו בסופו של דבר להתפטרותו של ראש ממשלת לטביה, ואלדיס דומברובסקיס, שבוע מאוחר יותר.

הבניין
------

המרכז המסחרי הושלם בנובמבר 2011 וזכה לשבחים רבים, הבניין אף זכה בתואר "בנין השנה" של שנת 2011 בלטביה. עלות הבניה עמדה על 1.4 מיליון אירו ושטח הבניין עמד על 4,750 מ"ר. הבניין נבנה עם גג ירוק שרק חלק ממנו נבנה, כשבתכנון נועד גג הבניין להיות מכוסה בשכבה של כ-30 ס"מ אדמה. גג הבניין לאחר השלמת כיסויו באדמה היה אמור לשמש כחצר עבור בנין מגורים סמוך שנבנה כחלק מן הפרויקט.

הפרויקט כולו נבנה על ידי חברה בבעלות אנשי עסקים ויזמים ליטאיים. עם זאת, בשעת הקריסה היה המרכז המסחרי בבעלות חלקית של חברה מקומית, אולם העבודות על הגג שגרמו ככל הנראה לקריסה נעשו על ידי יזמי הבניין המקוריים. אולם בעלי החברה סירבו להכיר באחריותם ולהתפטר מניהולה, דבר שעורר זעם בקרב תושבים רבים.

קישורים חיצוניים
----------------

ויקישיתוף מדיה וקבצים בנושא **קריסת המרכז המסחרי בריגה** בוויקישיתוף

הערות שוליים
------------

1. ↑
2. ↑
3. ↑
4. ↑
**Absurd Minds** הם הרכב מוזיקלי מהעיר דרזדן שבגרמניה היוצר מוזיקה המשלבת פיוצ'רפופ ו-אינדסטריאל.

חברי ההרכב
----------

* **סטפן גרוסמן** - כותב שירים, תכנות ושירה.
* **טילו לדוויג** - תכנותים וסינטים.
* **טימו פישר** - תופים.

ביוגרפיה
--------

ההרכב הוקם בשנת 1995 על ידי סטפן גרוסמן וטילו לודוויג. באותו זמן הם היו מושפעים מוזיקלית מסצנת האלקטרו של שנות ה-90.  

מ-1995 עד 1999 הוציא ההרכב עצמאית 3 אלבומים שונים בכמות מצומצמת של עותקים.  

בשנת 1999 הופיעו לראשונה על במה במועדון שבעיר דרזדן, חברת התקליטים "SCANNER" שמעה אותם והחליטה להחתים אותם.

בשנת 2000 הם הוציאו את הסינגל "Brainwash" ובעקבותיו יצא האלבום "Deception" הראשון החתום תחת חברת תקליטים שיצר תנועה לא קטנה בתוך סצנת האלקטרו. באותה שנה הופעתם הראשונה הייתה ב-"Wave Gotik Treffen" שבלייפציג ובהמשך הופיעו ברחבי גרמניה.

בתחילת שנת 2001 התכוננו להפיק את תקליטם השני "Damn The Lie" ובמהלך ההפקה שילבו את טימו פישר כחבר רשמי של ההרכב. האלבום יצא לאור וזכה להתלהבות של המעריצים והלהקה כתגובה הרחיבה את סיבוב ההופעות שלהם לשווייץ, בלגיה, דנמרק וכמובן גרמניה.

באוקטובר 2003 הוציאו את אלבומם השלישי "The Focus", בנוסף לאלבום הרגיל יצאה מהדורה מוגבלת כפולה ב-2000 עותקים בלבד. הסינגל "Masterbuilder" שהקדים את יציאת האלבום הגיע למקום שני במצעד האלטרנטיבי הגרמני.

בנובמבר 2004 יצא אלבומם הרביעי "Noumenon". בנוסף יצא מהדורה של אלבום כפול ובו דיסק בונוס בשם "PhaenomenoN" עם 5 מיקסים בלעדיים.

דיסקוגרפיה
----------

### אלבומים

#### הוצאה עצמית

* 1996 *Planetary Empire*
* 1998 *Venture Inward*
* 1999 *Brainwash EP*

#### הוצאה תחת חברת תקליטים

* 2000 *Deception*
* 2001 *Damn The Lie*
* 2001 *Damn The Lie* (מהדורה מוגבלת עם דיסק בונוס)
* 2003 *The Focus*
* 2003 *The Focus* (מהדורה מוגבלת עם דיסק בונוס)
* 2005 *Revived* (אלבום רמיקסים)
* 2006 *Noumenon*
* 2006 *Noumenon* (מהדורה מוגבלת עם דיסק בונוס)

קישורים חיצוניים
----------------

* אתר האינטרנט הרשמי של Absurd Minds
* Absurd Minds, ברשת החברתית פייסבוק

* Absurd Minds, באתר MusicBrainz (באנגלית)

* Absurd Minds, באתר Discogs (באנגלית)

* Absurd Minds, באתר Songkick (באנגלית)

* Absurd Minds, באתר בנדקמפ

|  |  |
| --- | --- |
| בקרת זהויות עריכת הנתון בוויקינתונים | 
* GND: 10325593-X
* ISNI: 0000 0000 9703 6819
* LCCN: no2007148306
* MusicBrainz: 979ce33b-4d8e-4e44-8c7e-f9d3054f4386
* VIAF: 143450072
* WorldCat: lccn-no2007148306

 |
איור של קימרוזאורוס שוחה בים
**קריפטולידיים** (שם מדעי: **Cryptoclididae**) היא משפחה של זוחלים שוכני ימים מקבוצת הפלסיוזאורודים שבסדרת הפלסיוזאורים. זוחלים אלה חיו בעידן המזוזואיקון ביורה התיכון עד לקרטיקון התחתון לפני 165-130 מיליון שנה.

מבנה גופם של זוחלים ימיים אלה דמה לזה של האלאסמוזאוריים והם היו בעלי צוואר ארוך מרובה חוליות וגמיש ובקצהו ראש קטן בעל לסתות קטנות עם שיניים דמויות מחטים שנסגרו על טרף מיימי כמו דגי גרם או סילוניות ששרצו במים הרדודים הקדומים. הם ריחפו בעזרת סנפיריהם הגדולים במרדף אחריהם. לא ידוע אם יכלו לעלות לחוף כדי להטיל ביצים או שהשריצו צאצאים במים בדומה לאיכתיוזאורים.

סוגי המשפחה
-----------

* Abyssosaurus
* קולימבוזאורוס (Colymbosaurus)
* קריפטולידוס (Cryptoclidus)
* קימרוזאורוס (Kimmerosaurus)
* מורנוזאורוס (Muraenosaurus)
* Pantosaurus
* Spitrasaurus
* Tatenectes
* Tricleidus
* Vinialesaurus

קישורים חיצוניים
----------------

ויקישיתוף מדיה וקבצים בנושא **קריפטולידיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**ועדת הסביבה והעבודות הציבוריות של הסנאט של ארצות הברית** (באנגלית: **United States Senate Committee on Environment and Public Works**) היא ועדה קבועה בסנאט של ארצות הברית. הוועדה מפקחת על עשרות סוכנויות ממשלתיות של מחלקות בקבינט של ארצות הברית, בהן הסוכנות להגנת הסביבה, מנהל האוקיינוסים והאטמוספירה הלאומי ורשות עמק טנסי. יושב ראש הוועדה הוא מאז ינואר 2021 הוא הסנאטור טום קרפר מדלאוור.

היסטוריה
--------

ב-1837 הוקמה בסנאט "הוועדה לענייני בניינים ציבוריים ואדמות" במטרה לפקח על התפתחות המבנים הפדרליים בעיר הצעירה אך הצומחת וושינגטון הבירה. קרוב למאה ועשר שנים אחר כך, ב-1947, במהלך ארגון מחדש של ועדות הסנאט, שונה שמה של הוועדה ל"ועדת העבודות הציבוריות". לאחר עדכון ארגוני גדול נוסף שנערך ב-1977, שם הוועדה שונה פעם נוספת ל"ועדת הסביבה והעבודות הציבוריות".

במרוצת השנים, תחומי השיפוט של הוועדה התרחבו החל מפיקוח על בניית בניינים פדרליים חדשים, תוספות למשכני הקפיטול, הבית הלבן וסביבותיהם, ועד לאחריות חקיקתית לפיתוח מערכת הכבישים הבין-מדינתיים של האומה, בקרת שיטפונות ומיזמי ניווט.

ב-1963 ניתנה לוועדה האחריות לחקיקת חוקים חדשים שמטרתם לבקר זיהום ימי וזיהום אוויר, פיתוח כלכלי כפרי-קהילתי ומתן סיוע וסעד לנפגעי אסונות טבע. העברתו של "חוק האוויר הנקי" משנת 1970 ו"חוק הפיקוח על זיהום המים הפדרלי" משנת 1972 בסנאט הביאו את הוועדה להכרה בפורום הסנאט להגנת הסביבה. ב-1977 הוקצה לוועדה תחום השיפוט על מינים בסכנת הכחדה, על דגים וחיות בר והסדרת אנרגיה גרעינית לא-צבאית.

התחומים עליהם מפקחת הוועדה משתרע על תוכניות בחמש מחלקות של הממשל הפדרלי בארצות הברית ובשבע סוכנויות ממשל עצמאיות, בהן: שירות הדגים וחיות הבר של מחלקת הפנים, מִנהל הכבישים הפדרלי ומשמר החופים של מחלקת התחבורה, מִנהל הפיתוח הכלכלי (EDA) ומנהל האוקיינוסים והאטמוספירה הלאומי של מחלקת מהסחר, שירות שימור משאבי הטבע (NRCS) של מחלקת החקלאות, הסוכנות להגנת הסביבה, שירות הבניינים הציבורים של המשרד לשירותים כלליים, המועצה לאיכות הסביבה במשרד הרשות המבצעת של נשיא ארצות הברית, רשות עמק טנסי, ועדת הפיקוח הגרעיני ומספר סוכנויות ממשל אחרות.

קישורים חיצוניים
----------------

* אתר האינטרנט הרשמי של ועדת הסביבה והעבודות הציבוריות של הסנאט האמריקאי (באנגלית)

הערות שוליים
------------

1. 1 2 3  היסטוריה, באתר הרשמי של הוועדה (באנגלית)

| ועדות הסנאט של ארצות הברית ארצות הבריתארצות הברית |
| --- |
| 

|  |  |
| --- | --- |
| הוועדה לענייני אינדיאנים • ועדת האנרגיה ומשאבי הטבע • ועדת האתיקה • הוועדה לביטחון המולדת ועניינים ממשלתיים • ועדת הבנקאות, השיכון והעניינים האורבניים • ועדת הבריאות, החינוך, העבודה והפנסיונים • הוועדה המיוחדת להזדקנות • ועדת ההקצבות • ועדת החוץ • הוועדה לענייני חיילים משוחררים • ועדת החקלאות, התזונה והיערנות • ועדת הכוחות המזוינים • ועדת הכללים והניהול • ועדת הכספים • ועדת המודיעין • ועדת המסחר, המדע והתחבורה • ועדת המשפט • ועדת הסביבה והעבודות הציבוריות • השדולה לשליטה בינלאומית בסמים הנרקוטיים • ועדת העסקים הקטנים והיזמות • ועדת התקציב | סמל הסנאט האמריקאי |

 |
**עולים ויורדים** (באנגלית: **Ascending and Descending**) הוא הדפס אבן (ליתוגרפיה) מעשה ידי הצייר ההולנדי מאוריץ קורנליס אשר ממרץ 1960.

תיאור היצירה
------------

היצירה מתארת מבנה דמוי מבצר שעל גגו, לאורך החומה של המבצר עובר גרם מדרגות. גרם המדרגות מתחבר בקצהו אל ראשיתו, כך ששורות החיילים העולים והיורדים במדרגות ממשיכים לעלות ולרדת מבלי להגיע אי פעם לקצה כלשהו. שתי דמויות יושבות - האחת על מדרגות המבנה והאחת על מרפסת המבנה. הדמות במרפסת המבנה מביטה לעבר החיילים.

אשר משתמש בפרספקטיבה תוך עיוות יחסי המרחק על מנת ליצור את האשליה האופטית.

הציור מבוסס על מדרגות פנרוז (אנ') - רעיון שהוצג על ידי ליונל פנרוז בפברואר 1958 ב"כתב העת הבריטי לפסיכולוגיה".

אשר השתמש במוטיב זה גם ביצירתו "מפל מים" משנת 1961.

וכך מתאר אשר את המבצר:

> 
> מבנה, מקורה בגרם מדרגות אינסופי, סוגר על חצר פנימית בצורת מלבן. דיירי הבניין נראים כנזירים בני כת עלומה כלשהי. ייתכן שאיזה פולחן דתי מחייבם לטפס במדרגות שעות אחדות בכל יום. דומה כי כשהם מתעייפים, מותר להם ליסוב לאחור ולרדת במקום לעלות. אך באף לא אחד משני הכיוונים - על אף שאינם נטולי משמעות - אין תועלת. שתי בריות סרבניות ממאנות, לפי שעה, להשתתף באימון הזה. אין הן מוצאות בו ערך. אך אין ספק כי במוקדם או במאוחר, יובהר להן כי סירובן לקבל מרות היה מיקח טעות.
> 
> 
> 
> — מ.ק. אשר, **עבודות גרפיות**, בנדיקט טאשן וסטימצקי בע"מ, 1994
>

אזכורים תרבותיים
----------------

* גרם המדרגות הופיע בפרק "Treehouse of Horror IV" של הסדרה משפחת סימפסון והומר רודף אחרי בארט במעלה גרם המדרגות.
* גרם מדרגות דומה מופיע בסרט הנוקמים.
* בסרט "התחלה" מופיע קטע בו שתי דמויות הולכות בתוך מדרגות כאלו.

לקריאה נוספת
------------

* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

קישורים חיצוניים
----------------

* סרטון אנימציה המבוסס על המדרגות של אשר, סרטון באתר יוטיוב

| יצירותיו של מאוריץ קורנליס אשר |
| --- |
| 

|  |
| --- |
| בית מדרגות • בלוודיר • דומם וכדור שיקוף • הגשר • זחלגלגל • יד וכדור שיקוף • ידיים רושמות • יחסות • מגדל בבל • מפל מים • מראת קסמים • עולם אחר 2 • עולים ויורדים • קיעור וקימור • קסטרוולווה • שלושה כדורים 2 • שמיים ומים |

 |
**עולם המדע הבדיוני** (ברוסית: **Мир фантастики**) הוא כתב עת בשפה הרוסית המוקדש ליצירות של מדע בדיוני. הוא הוקם בשנת 2003 ונחשב לירחון הגדול בתחום זה במרחב הפוסט-סובייטי.

היסטוריה
--------

הירחון הוקם בשנת 2003 ביוזמת ניקולאי פגאסוב. המהדורה הראשונה יצאה ב-26 באוגוסט 2003 וכללה 80 דפים. בשנת 2004 הוא גדל ל-128 דפים. באותה שנה הוקם אתר אינטרנט, בו מתפרסמים מאמרי הירחון באיחור של כחודשיים. בשנת 2015 מדיניות זו שונתה ומאז חלק מפרסומי הירחון מופיעים באתר באופן מיידי. החל משנת 2019 ביקורת על סרטים מופיע באתר בלבד. 

בשנת 2008 פגאסוב עזב את תפקיד העורך הראשי ועבר לתפקיד מוציא לאור.

בשנת 2018 הוחלפו בעלי הוצאה לאור והייתה כוונה להפסיק הוצאה של הירחון על הנייר. במסגרת מימון המונים נאספו כ-5 מיליון רובל וזה איפשר המשך הוצאה של הירחון. בשנים 2021 ו-2022 נמשכו פעולות של מימון המונים שמאפשרות המשך הוצאה לאור של הירחון.

בכל מהדורה של הירחון מתפרסמים מאמרים עם ביקורת ספרותית על יצירות ספרותיות, אנימה, קומיקס וסרטים בתחום מדע בדיוני ופנטזיה. בדרך כלל לביקורת מוצמד ציון בסקלה עד 10. הסרט אוואטר קיבל באופן חריג ציון "11", לעומת זאת היו כמה סרטים שקיבלו ציון "0".

כל שנה מוענק פרס ל"ספר הטוב ביותר". בין מקבלי הפרס סופרים רוסים כמו אלכסיי פחוב וסרגיי לוקיאננקו וגם סופרים מחוץ לרוסיה כמו סטיבן קינג, ניל סטיבנסון ואנדי ויר.

כמו כן מוענק פרס ל"סרט הטוב ביותר". פרס זה הוענק 5 פעמים לכריסטופר נולן. בנוסף לכך מוענקים פרסים שנתיים ל"אנימה הטוב ביותר", "קומיקס הטוב ביותר" ופרסים נוספים.

בשנת 2020 פורסמו רשימות של יצירות העשור בתחומים שונים. הספר "זיכרון האור" הוכרז כספר העשור וסרט "התחלה" הוכרז כסרט העשור.

על פעילותו הירחון קיבל מספר פרסים לרבות פרס ESFS כירחון הטוב ביותר באירופה בשנים 2006 ו-2021 ומספר פרסים ספרותיים רוסים.

קישורים חיצוניים
----------------

* 

* אתר האינטרנט הרשמי של עולם המדע הבדיוני (ברוסית)

* אתר האינטרנט הרשמי של עולם המדע הבדיוני (ברוסית)
* עולם המדע הבדיוני, ברשת החברתית פייסבוק

* עולם המדע הבדיוני, ברשת החברתית טוויטר

* עולם המדע הבדיוני, ביישום טלגרם

* עולם המדע הבדיוני, ברשת החברתית אינסטגרם

* עולם המדע הבדיוני, ברשת החברתית VK

* עולם המדע הבדיוני, הבלוג הרשמי
* אתר כתב עת
* ערוץ יוטיוב של הירחון
**קריפטופס** (שם מדעי: ***Kryptops***; מילולית: "פנים מכוסות", עקב מבנה דביק שהיה על העצמות) הוא סוג של דינוזאור ממשפחת האבליזאוריים, שחי במשך תור הקרטיקון שלפני 110 מיליון שנה לפני זמננו במדבר סהרה. הסוג תואר ב-2008 בידי החוקרים פול סרנו (אנ') וסטיפן ל' ברוסט (אנ') והוא כלל מין אחד - *Kryptops palaios*, שפירושו: "הישן". הממצאים התגלו באזור מדבר טנרה, שבצפון ניז'ר בתצורת Elrhaz Formation, בה התגלו דינוזאורים רבים כמו הסוקומימוס, האורנוזאורוס והניז'רזאורוס.

מאפיינים
--------

דינוזאור זה היה דו-רגלי בעל ראש מגושם, זרועות מנוונות והוא כנראה היה טורף גדול. הוא הגיע לאורך של 6 עד 7 מטרים על פי ההערכות. הממצאים שלו היו חלקיים וכללו בעיקר אגן ירכיים מעוך, צלעות בודדות והחלק הקדמי של הלסת העליונה, שהייתה שפופה וקצרה וכנראה היה מצופה בקרטין. המבנה של הלסת העליונה הסגיר את שיוכו למשפחת האבליזאוריים שהיו אוכלי נבלות או ציידים זריזים חלשים.

ב-2012 הטילו מספר חוקרים ספק בתקפות הסוג שנחשב לכימרה, כאשר לא הרחק, בערך 15 מטרים ממקום הימצאו התגלו גם שרידים של הדינוזאור אאוקרכאריה, ממשפחת הקרכרודונטוזאוריים ואולי חלק מהממצאים השתייכו אליו. חוקרים אחרים ערערו על סברה זו.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **קריפטופס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
"נוצות נסיך ויילס" - סיכת הנסיך מוויילס
**סיכה הרלדית** (או **תג הרלדי**) הייתה נפוצה בימי הביניים בעיקר באנגליה. סיכות אלו היו עשויות בדרך כלל ממתכת פשוטה.
הסיכות שימשו להפגנת נאמנות לאדון מסוים ובדרך כלל שולב בהן יסוד כלשהו מהשלט ההרלדי של האדון. הן נענדו על בגדי החסידים ביציאה לקרב או לכל אירוע בו נדרשו להפגין את נאמנותם.

אחרי ימי הביניים צומצם עד מאוד השימוש בסיכות עד אשר הוחזר על ידי המכללה לשלטים הרלדיים(אנ') בלונדון בשנת 1906. מאז ניתנות סיכות בטקסי הענקה רבים כתוספת לשלט ההרלדי (האציל המקבל בוחר אם ברצונו בסיכה, וגם משלם עבורה בהתאם). במעמד ההענקה, באופן טיפוסי, מתנוססת הסיכה המאוירת על דגל ונזכרת גם ב"הכרזת המענק" (מכתב רשמי הניתן כאסמכתא) בנוסף לשלט ההרלדי.

|  |  |
| --- | --- |
| פורטלפורטל | **לשער לנושאים ומידע בנושא דגלים, סמלים והרלדיקה, ראו פורטל הדגלים והסמלים.** |

קישורים חיצוניים
----------------

ויקישיתוף מדיה וקבצים בנושא **סיכה** בוויקישיתוף

| הרלדיקה |
| --- |
| מושגים הרלדיים | שלט הרלדי • בלאזון • סיכה • כרזה • קדנסיה • כיוונים |  |
| תפקידים | כרוז • ממונה על השלטים |
| בלאזון | מטען • שדה • קו • צורה • טינקטורה • מסגרת • תנוחה  חלוקה לרבעים • חלוקה בניצב • חלוקה לשדות |
| חלקי השלט ההרלדי | מגן • שדה • תומכים • סלוגן • ציצה • עטרה • מעטה • קסדה • חלקה • מוטו |
| מטענים |  בנד •  גבול •  קנטון •  שברון •  צ'יף •  צלב •  פס •  פלונץ •  פאל •  פאלה •  סאלטייר |
| טינקטורות |
| מתכות |  אור •  ארז'ן |
| צבעים |  אזור •  גולס •  פורפור •  סאבל •  ור |
| פרוות |  ארמין •  ואיר |
| כתמים |  מורי •  טנה •  סנגין |
| אחרים |  כחול שמיימי •  ציפורן •  סנדרה •  אורנג' |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4271362-6

 |
סדרת ספרי הפנטזיה **עולם הדיסק** מאת טרי פראצ'ט זכתה לארבעה עיבודים למשחקי מחשב, כולם היו משחקי הרפתקה.

המשחק הראשון היה צבע הכשף ועלילתו הייתה מבוססת על הספר הראשון בסדרת עולם הדיסק בעל השם הזהה, זהו משחק הרפתקה מבוסס טקסט ובהתאם לעלילת הספר השחקן שולט בסתמרוח בשעה שהוא משמש כמדריך של התייר העשיר והנאיבי זוגפרח. המשחק יצא ב-1986 למערכות הספקטרום סינקלייר, אמסטרד CPC וקומודור 64.

המשחק השני נקרא בפשטות עולם הדיסק ובניגוד למשחק הראשון הוא היה הרפתקת גרפי בעל ממשק הצבע ולחץ, השחקן שולט בסתמרוח (מדובב על ידי אריק איידל) שעליו מוטלת המשימה לעצור דרקון שזומן על ידי אגודת סתרים כדי להטיל טרור על אנק מורפורק וכך להשתלט על השלטון בעיר. המשחק מבוסס על הספר שומרים! שומרים!. המשחק יצא ב-1995 למערכות ה-PC, פלייסטיישן וסגה סטארן, המשחק זכה לתרגום לעברית שנעשה על ידי מחשבת.

המשחק השלישי נקרא עולם הדיסק II, גם משחק זה הוא הרפתקה גרפי, גם פה הגיבור הוא סתמרוח (שוב בדיבוב אריק איידל) שצריך להחזיר את מוות, שהחליט לקחת פסק זמן מעבודתו, לתלם. המשחק מבוסס על הספרים ראי-נוע ואיש הקציר. המשחק יצא ב-1996 למערכות ה-PC, פלייסטיישן וסגה סטארן.

המשחק הרביעי נקרא עולם הדיסק נואר, זהו משחק הרפתקה בסביבה תלת־ממדית בהשראת סרטי פילם נואר. בניגוד למשחקים האחרים בעלי הטון ההומריסטי המשחק הרביעי הוא בעל ארשת רצינית, עוד הבדל בולט הוא שהפעם השחקן לא נכנס לנעליו של סתמרוח אלא גיבור המשחק הוא בלש בשם לואטון, כמו כן בניגוד למשחקים הקודמים המשחק לא מבוסס על ספר מסוים. המשחק יצא ב-1999 למערכות ה-PC והפלייסטיישן.

קישורים חיצוניים
----------------

* The Discworld Game Pages
* Hardcore Gaming 101: Discworld
רכבת גרורת קטר בתחנת הרכבת חיפה מרכז
**רכבת גרורת קטר** היא רכבת המופעלת על ידי קטר הנמצא תמיד בראשה ובו נמצא גם הנהג, זאת בניגוד לרכבת המורכבת מקרונועים, בה אין קטר כלל, או רכבת מו-דו המופעלת על ידי קטר, המבצע משיכה או דחיפה של הרכבת, אינו נמצא בהכרח בראשה, והשליטה ברכבת יכולה להתבצע מקרון ניהוג הנמצא בקצה הנגדי לקטר.

בעבר כל הרכבות היו רכבות גרורות קטר מאחר שקטרי הקיטור דרשו טיפול מתמיד של הנהג לשם פעולתם התקינה ולא היה ניתן לשלוט בפעולתם מרחוק. כיום, לאחר שיפור הקטרים ואמצעי השליטה מרחוק, השימוש בהן הולך ופוחת.

חסרונות
-------

הכורח בהצבת הקטר בראש הרכבת יוצר קושי תפעולי, שכן עם הגעת הרכבת לתחנתה הסופית, יש לבצע חיוג פיזי, כלומר להעביר את הקטר אל הקצה השני שלה. פעולה זו דורשת את קיומם של מסילות נוספות ומסוטים לשם העברת הקטר, מאריכה את זמן השהיה של הציוד הנייד וצוות הרכבת בתחנה בין נסיעות ופעולות הניתוק והחיבור של הקטר מהקרונות דורשות זהירות רבה בביצוען. בשל מגבלות אלו, הולך ופוחת השימוש ברכבות גרורות קטר בשביל רכבות נוסעים מודרניות, שבהפעלתן נדרשת גמישות תפעולית, כדי לצמצם איחורים, ויעילות גבוהה בהפעלת הציוד הנייד ובכוח האדם.

יתרונות
-------

היתרון היחידי של רכבות גרורות קטר הוא העלות הנמוכה יחסית של הציוד הנייד. קטרים ישנים לא ניתנים תמיד לשליטה מרחוק וקרונות ישנים לא מכילים את החיווט הדרוש לשליטה על הקטר מצידה השני של הרכבת, כך שלשם מעבר מרכבות גרורות קטר לרכבות מו-דו דרוש ציוד נייד חדש ויקר יחסית.

רכבות משא הן כמעט תמיד גרורות קטר, שכן הגמישות התפעולית חשובה פחות וממילא במקרים רבים הרכבת נבנית מקרונות שונים בתחנת המוצא ומפורקת בתחנת הסיום. כמו כן, ברכבות אלו נעשה שימוש לעיתים קרובות במספר קטרים הנשלטים כולם מהקטר הראשון, ולכן יותר הגיוני שכל הקטרים יהיו בראש הרכבת.

רכבות דו-ראשיות
---------------

על מנת להקל על תפעולן של רכבות גרורות קטר, נעשה לפעמים שימוש בשני קטרים, אחד בכל קצה של הרכבת והנהיגה מתבצעת מהקטר הקדמי בעוד האחורי נמצא בהילוך סרק ונגרר כמו קרון רגיל. שיטה זו מבזבזת משאבים, שכן היא דורשת שני קטרים לכל רכבת בעוד שרק אחד מבין השניים פעיל.

רכבות גרורות קטר ברכבת ישראל
----------------------------

עד לשלהי העשור הראשון של המאה ה-21 עשתה רכבת ישראל שימוש ברכבות נוסעים גרורות קטר. הרכבות האחרונות גרורות קטר ברכבת ישראל היו מורכבות מקטר Bo-Bo הגורר עד שמונה קרונות נוסעים ישנים, רובם מתוצרת חברת "Metalka" היוגוסלבית, או מתוצרת "Carel Fouché" הצרפתית וקרונות ששימשו בעבר כחלק ממערכי קרונועים מתוצרת חברת "Esslingen" הגרמנית. לרכבות אלו צורף גם קרון כוח בזנב הרכבת לאספקת חשמל למערכות מיזוג האוויר. לקראת הוצאתם משירות היו מערכי רכבות אלו פעילים כמעט רק בקו נהריה - תל אביב - מודיעין. הם יצאו מהשרות עם הגעת קרונות רכבת חדשים מתוצרת סימנס.

ראו גם
------

* ציוד נייד ברכבת ישראל

הערות שוליים
------------

1. ↑  תאונת רכבת בזמן חיוג בתחנת מודיעין מרכז - פורטל העיר מודיעין
**שירה פמיניסטית** נכתבה, לאורך הדורות, בעיקר על ידי נשים בהשראת עקרונות ורעיונות פמיניסטיים, והיא נבחנת באופן בו היא מקדמת רעיונות אלו או מפתחת אותם. שירה זאת עשויה להיכתב במטרה מודעת לבטא עקרונות פמיניסטיים, אם כי לפעמים היא ממותגת כפמיניסטית על ידי ביקורת ספרות בעידן מאוחר יותר. ביקורת הספרות מתייחסות לכותבות המבטאות רעיונות פמיניסטיים גם אם לא היו חברות פעילות בתנועת מחאה בתקופתן. עם זאת, תנועות וארגונים פמיניסטיים אימצו שירה פמיניסטית ככלי לתקשורת עם קהלים ציבוריים באמצעות אנתולוגיות, אוספי שירה וקריאות ציבוריות.

מבחינה פורמלית, השירה הפמיניסטית מבקשת לא פעם לערער הנחות יסוד לגבי השפה ולגבי תפיסות מציאות רווחות. בדרך כלל, שירה זאת פועלת למצב חוויות חיים של נשים כבעלות תוקף וראויות לתשומת לב. במקביל, היא, במקרים רבים, גם מדגישה את חוויותיהם של מיעוטים וקבוצות חברתיות מוחלשות. לפעמים שירים פמיניסטים מבקשים לגלם חוויות של נשים ספציפיות, ולעיתים קרובות הם מהדהדים הצטלבות של דיכויים הקשורות לסוגיות של מוצא, גזע, מין, מגדר, מוגבלות, מעמד או הגירה. התמקדות פואטית זאת הובילה לכך שכתבי עת פמיניסטים כמו So To Speak מצהירים על כוונתם לפרסם עבודות של נשים ואנשים לא בינאריים בפרט.

ראו גם
------

* רשימת שירים עם נושאים פמיניסטיים

הערות שוליים
------------

1. 1 2 3 4  Golden, Shyama. "Poetry and Feminism". *Poetry Foundation*. נבדק ב-4 בספטמבר 2018. `{{cite web}}`:  (עזרה)
2. 1 2 3  Whitehead, Kim (1996). *The Feminist Poetry Movement*. Jackson MI: University Press of Mississippi. pp. 3, ix–x, xii, xv, xvi, xviii, xviii–ix.
**גרנד אקספרס** היא הרכבת הפרטית הראשונה ברוסיה, הנוסעת בין סנקט פטרבורג למוסקבה. מאז 2019 מפעילה שירותי רכבת לחצי האי קרים.

מספר הרכבת בלוח הזמנים של הרכבות הרוסיות הוא 53/54, זמן היציאה ממוסקבה הוא 23–40, מסנט פטרסבורג 23–49. ניתן לרכוש כרטיסי רכבת בכל משרדי הכרטיסים של הרכבת, בהם נמכרים כרטיסים לרכבות למרחקים ארוכים וכן באתרי המכירה ובאתר האינטרנט של הרכבת עצמה.

על ידי יוצריה הוא מכונה "רכבת-מלון" או "מלון על גלגלים".

על הרכבת
--------

הרכבת הושקה בשנת 2005 על ידי חברת Grand Service Express, שהוקמה על ידי מחבר הפרויקט להשקת רכבת פרטית ברוסיה, מיכאיל רבינוביץ'. החברה הוקמה בשנת 2002.

לרכבת אין עצירות לאורך המסלול.

### סוגי קרונות

הרכבת "גרנד אקספרס" כוללת מספר סוגים של קרונות, בקטגוריות המחולקות לתא, CB ולוקס.

בקרונות, לכל תא 4 מושבים, שניים תחתונים ושניים עליונים; מושבים בתא נמכרים בנפרד. השם של קרונות מסוג זה הוא "Economy Comfort"

בקרון בקטגוריית CB ניתן למכור כרטיס אחד בכל פעם או כקרון שלם. ניתן לרכוש מושב אחד בקרונות עסקיות, ואילו הקרון מחולק לזכר ולנקבה, ושני מושבים בתא. הכרטיסים לקרונות נרכשים במלואן, עם שני מושבים.

בקרונות יוקרה, המחולקות גם למספר קטגוריות נפרדות, ניתן לרכוש את הקרון רק בשלמותו, מספר הנוסעים תלוי בסוג הקרון, ויכולים להיות אחד או שניים. בלי קשר לכמה אנשים מיועד הקרון, אחד או שניים, ילדי הנוסעים איתם יכולים לנסוע בחינם. בתקרונות יוקרה, יש חדר אמבטיה פרטי.

חלק מאפשרויות הכרטיסים כוללות ארוחת ערב וארוחת בוקר חמה, ובכל אפשרויות הכרטיסים ניתן להזמין אוכל בתפריט של עגלת המסעדה.

קרון איקאה
----------

מפברואר ועד מרץ 2019 כחלק מהרכבת נוסף קרון איקאה. לא נמכרו כרטיסים לקרון זה, ניתן היה לזכות בהם רק במסגרת מבצעים של איקאה.

שינוי בעלות
-----------

במאי 2019, הבעלים התחלף, הרכבת נרכשה על ידי חברת TKS שהיא גם חברת רכבות פרטית, כך שגרנד אקספרס לא עזבה את תחום הרכבות הפרטיות. יתרה מזאת, במועד סיום העסקה למכירה, גרנד אקספרס נותרה רווחית, והסיבה למכירה הייתה רצונו של בעל החברה לפנות לכיוונים אחרים.

קישורים חיצוניים
----------------

* אתר האינטרנט הרשמי של רכבת גרנד אקספרס (ברוסית)

הערות שוליים
------------

1. 1 2  "Расписание поезда Санкт-Петербург - Москва - Санкт-Петербург № 53 / 54 "Гранд Экспресс"". www.grandexpress.ru. נבדק ב-2019-06-13.
2. 1 2  "Гранд Экспресс - поезд класса делюкс".
3. ↑  "Вагон IKEA будет курсировать в составе поезда «Гранд Экспресс» на Ленинградском направлении до 9 марта" (ברוסית). www.mskagency.ru. נבדק ב-2019-06-13.